Bloulig-tiener moet glo aangekla word; Mmemezi was laat vir vergaderingThomas Ferreira Volg die verloop van die saak onderaan die berig. Die hof het aangehoor dat Thomas Ferreira, die tiener wat op sy motorfiets in ‘n ongeluk betrokke was met ‘n blouligvoertuig, vervolg moet word vir roekelose of nalatige bestuur, en nie die bestuurder van die betrokke voertuig nie, berig Beeld. Moses Rankoa, prokureur vir die verdediging, het Dinsdag dié uitlating gemaak toe hy aansoek gedoen het dat klagtes teen sers. Joseph Semitjie teruggetrek moet word. Dié klagtes sluit roekelose of nalatige bestuur, opsetlike saakbeskadiging, versuim om bystand aan beseerdes op ’n ongelukstoneel te verleen en dat hy beserings veroorsaak het, in. Semitjie was die bestuurder van Humphrey Mmemezi, die destydse LUR vir plaaslike regering en behuising, se ampsvoertuig toe die ongeluk in 2011 by ‘n kruising op die R28-roete in Krugersdorp, Gauteng, plaasgevind het. Ferreira was op sy motorfiets toe Semitjie glo met sy BMW X5 links van die geel lyn in Paardekraalrylaan gery en ‘n rooi lig verontagsaam het. Thomas, wat in Windsorweg gery het, het in die middel van die kruising teen die voertuig gebots. “Die jong man [Thomas] se motorfiets het die BMW getref. Dit wys dat hy nie die nodige vaardighede of dokumentasie gehad het om op die pad te wees nie,” het Rankoa aan die Krugersdorpse landdroshof gesê. “Dit is eintlik Thomas wat aangekla moet word.” Rankoa sê toe Semitjie sy blou lig en sirene aangeskakel het, het die BMW ’n voertuig geword wat voorregte het en ander motoriste moes daarvoor padgegee het. Landdros AK Khan het Rankoa se aansoek om ontslag afgekeur. Semitjie het vandag [Woensdag] tydens sy getuienis in die hof erken Mmemezi was laat vir ‘n vergadering toe die ongeluk plaasgevind het. Staatsaanklaer Micky Thesna het Semitjie onder kruisverhoor ondervra. Mmemezi moes glo om 09:00 al by die vergadering wees, maar hulle is eers om 09:30 by sy huis weg. Volgens Semitjie het die ongeluk omstreeks 10:00 plaasgevind. Die hof het vroeër gehoor Semitjie het nie ‘n gevorderdebestuurstoets geslaag nie. “As jy nie dié kursus geslaag het nie, wie het aan jou toestemming verleen om ‘n ampsvoertuig te bestuur?” het Thesna gevra. Semitjie het gesê sy baas, wat glo ook sy ryvaardighede getoets het, het die toestemming verleen. “Ek het geen toets geskryf tydens my opleiding as BBP-bestuurder nie; ek is slegs getoets deur in die straat te bestuur,” het Semitjie gesê. Thesna het dit aan Semitjie gestel dat verskeie polisiebeamptes wat in die BBP-eenheid gedien het, aan die hof gesê het die blou ligte en sirenes mag slegs in noodgevalle van lewe en dood gebruik word. “Ek stem nie met hul getuienis saam nie, want blou ligte en sirenes kan ook gebruik word om ander motoriste in kennis te stel dat ‘n hoëprofielpersoon nader kom,” het Semitjie gesê. Die saak duur voort. -SAPA Lees ook: Bloulig-tiener: Bestuurder het kursus glo twee keer gedop Bloulig-tiener: Bestuurder glo meer besorg oor kar as oor Thomas Bloulig-tiener se LUR koop nou glo skildery van R10 000 deur McDonald’s Bloulig-tiener se bestuurder uiteindelik aangekla Bloulig-tiener se LUR in nóg ŉ ongeluk Bloulig-ongeluk moet nie “verpolitiseer” word nie Bloulig-tiener sterk aan Video: Bloulig-tiener eet self, praat weer Bloulig-tiener: departement moet nog hospitaalrekeninge betaal Bloulig-tiener skryf naam, gee eerste tree Bloulig-tiener ‘herstel’ van dodelike infeksie Bloulig-tiener weer in hospitaal, steeds geen hulp Gesin wag steeds op hulp na bloulig-kar seun tref Bloulig-kar: Tiener se skade lyk permanent, premier wil steeds betaal Matriekseun wat deur bloulig-kar getref is ondergaan operasie Matriekseun wat deur bloulig-kar getref is uit intensief